પોલીસ સૂત્રો પાસેથી મળતી માહિતી મુજબ બદરખા ગામમાં આવેલી વણકર સહકારી મંડળી પાસે નીલેશ દિનેશભાઇ સોલંકી (ઉ.વ.ર૬) અને તેમના મિત્ર નયનભાઇ મોડી રાત્રે કંપનીમાં નોકરી કરી ઘરે બાઇક લઇ પરત ફરી રહ્યા હતા. તે દરમિયાનમાં પાછળથી બાઇક ઉપર ત્રણ અજાણ્યા શખસો આવ્યા હતા અને તેમની પાસે રહેલું એસિડ જેવું જ્વલનશીલ પદાર્થ બંને ઉપર ફેકયું હતું અને ફરાર થઇ ગયાં હતાં. અચાનક થયેલા હુમલાને કારણે બંને બાઇક પરથી નીચે પટકાયા હતા. બંને ઇજાગ્રસ્તોને તાત્કાલિક સારવાર અર્થે અમદાવાદની વી.એસ. હોસ્પિટલમાં ખસેડવામાં આવ્યાં હતાં.